
Dezvoltarea activității societății civile M11/6B    

Tipul măsurii:X INVESTIȚII
                     X SERVICII
                        SPRIJIN FORFETAR

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

Societatea civilă reprezintă o parte importantă a modului de evoluție a unei comunități. Având ca principală motivație ideea de a păstra, de a transmite, de a pune în valoare, de a educa și de a menține elementele reprezentative ale unui teritoriu, reprezentanții ONG sunt persoane cu o deosebită capacitate de a motiva. Implicarea voluntară în activități ce presupun investiții personale de timp și bani cât și capacitatea de a mobiliza oameni din comunitate denotă o puternică credință asupra scopului de a fi pentru societate.
 Acolo unde instituțiile statului nu reușesc să creeze suficente pârghii de mulțumire civică, intervine un drept fundamental și anume dreptul la asociere. Acesta este un drept constituțional și oferă cetățenilor șansa de a se coagula în jurul unei idei, de a planifica activități și a identifica resurse care să ajute la materializarea emoțiilor ce-i unesc.
Totuși legătura public-privat nu tebuie văzută ca una excluzivă. Prin parteneriate bine gândite, pot fi puse în comun resurse esențiale în dezvoltarea unor activități ce nu ar putea prinde contur printr-o abordare separată.   
O zonă rurală își arată starea prin modul în care societatea civilă reacționează și trăiește. Diversitatea elementelor ce unesc oamenii spre inițiativă evidențiază bogăția tradițiilor și specificul teritoriului.
La nivelul teritoriului Valea Muntelui a fost identificat un număr de 42 asociații, 2 fundații[footnoteRef:1], 5 parohii catolice, 4 mănăstiri și 40 de parohii ortodoxe, fiecare implicate diferit în viața comunităților ce le-au stat ca bază de formare. De la cultură și tradiție, la educație și sport, alături de religie și sectorul social, acestea și-au exprimat planurile de atins pe termen scurt și mediu.  [1:  Prelucrarea datelor din Registrul național ONG – Ministerul Justiției, Registrul special asociații și fundații – Jduecătoria Moinești, Ministerul Finanțelor publice ] 

 Acțiunile de animare pentru elaborarea strategiei au reușit să stârnească interesul și deschiderea societății civile în prezentarea ideilor de operațiuni ce le-ar fi necesare pentru a-și continua scopul. Astfel, fără a fi restrictivi într-un anumit domeniu, se impune susținerea activităților societății civile astfel încât spiritul civic să poată fi cultivat și să ofere o alternativă plăcută de implicare persoanelor interesate.
Dezvoltarea locală plasată sub responsabilitatea comunității crează astfel oportunitatea ca formele asociative, cu scop nepatrimonial, să aibă o șansă reală de a-și consolida rolul în teritoriu, de a-și face mult mai vizibile rezultatele și de a oferi întregii zone ideea că există valoare și sub alte forme ce definesc identitatea și unicitatea unei colectivități.  

Obiectiv de dezvoltare rurală 3:
Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Obiectiv specific al măsurii:
	Întărirea sectorului societății civile prin sprijinirea activităților a 6 entități reprezentative la nivelul teritoriului.  
	
Măsura contribuie la prioritățile:
P6 Promovarea incluziunii sociale, a reducerii sărăciei și a dezvoltării economice în zonele rurale

Măsura corespunde obiectivelor Art. 20 din Reg (UE) nr. 1305/2013.

Măsura contribuie la Domeniul de intervenție:
6B Încurajarea dezvoltării locale în zonele rurale

Măsura contribuie la obiectivele transversale ale Reg. (UE) nr. 1305/2013: Inovare

Complementaritatea cu alte măsuri din SDL: -
Sinergia cu alte măsuri din SDL:  M6/6A, M7/6A, M8/6B, M9/6B, M10/6B

2. Valoarea adăugată a măsurii 

Faptul că societatea civilă există și desfășoară activități reprezintă garanția unei motivații suficiente că aceste entități își doresc să funcționeze.
 Contribuția la dezvoltarea acestui sector, prin susținerea achiziționării de bunuri sau realizarea de investiții, va crește capacitatea de organizare cât și calitatea activităților în care sunt implicate. De aici rezultă caracterul inovator al intervenției. Acesta va fi trasat de conștientizarea rolului acestor entități, în rândul populației, de a pune în valoare specificul zonei și de a fi alături de tot ceea ce crează o identitate locală.             

3. Trimiteri la alte acte legislative

· Ordonanţa de Guvern nr. 26 /2000 cu privire la asociații și fundații;
· Legea nr. 215/2011 a administrației publice locale;
· Regulamentul (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții
· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune
· Regulamentul (CE) nr. 1407/2013 ;
· Ordonanţa de Urgenţă a Guvernului (OUG)  Nr. 34 /2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare;
· Hotărârea de Guvern (HG) Nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;
· Legea nr. 1/2011 privind educația națională;
· Legea nr. 69/2000 privind educația fizică și sportul;
· Legea nr. 489/2006 privind libertatea religioasă și regimul general al cultelor.

4. Beneficiari direcți/indirecți (grup țintă) 

Beneficiari direcți
· Asociații, Fundații
· Instituții de învățâmânt
· Unități de cult

Beneficiari indirecți
· Membrii entităților societății civile
· Locuitorii arondați UAT-urilor aplicante

5. Tip de sprijin

· Rambursarea costurilor eligibile suportate și plătite efectiv; 
· Plăți în avans: 
· pentru investiţii, până la 50% din ajutorul public acordat de către agenţie cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art 63 ale R. (CE) nr. 1305/2013;
· pentru servicii – nu se acordă avans.;

6. Tipuri de acțiuni eligibile și neeligibile 

Acțiuni eligibile:

· Acţiuni de informare, diseminare, ecologizare care au ca scop creşterea gradului de conştientizare privind conceptul de dezvoltare durabilă
· Construcţia şi dotarea capelelor mortuare
· Dotări ale instituţiilor de învăţământ cu material didactic în scopul sprijinirii actului educaţional
· Investiţii în activităţi culturale şi sportive inclusiv prin realizarea infrastructurii şi adotărilor necesare derulării acestor activităţi

Acțiuni neeligibile:

· cheltuieli pentru achiziționarea de imobile,
· cheltuielile cu achiziţionarea de bunuri și echipamente ”second hand”;
· cheltuieli cu achiziția mijloacelor de transport pentru uz personal şi pentru transport persoane;
· cheltuieli cu investițiile ce fac obiectul dublei finanțări care vizează aceleași costuri eligibile;
· cheltuieli în conformitate cu art. 69, alin (3) din R (UE) nr. 1303/2013 și anume:
· dobânzi debitoare;
· achiziţionarea de terenuri construite și neconstruite;
· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
· activități conform Art. 14 și 15 din Reg. (EU) 1305/2013.

Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.

7. Condiții de eligibilitate 

· Proiectul trebuie să se încadreze în cel puțin unul dintre tipurile de activități sprijinite prin măsură;
· Sediul social și punctele de lucru trebuie să fie în teritoriul GAL;
· Solicitantul trebuie să nu fie în insolvenţă sau incapacitate de plată; 

8. Criterii de selecție 

· Gradul de acoperire al populației deservite,
· Alocarea unor sume pentru crearea unei imagini/branding pentru promovarea activității
· Plan de activitate pe ultimul an, anterior depunerii; 

Punctele 6,7,8 vor fi detaliate în documentele de implementare fără a aduce atingere Art. 49 din Reg. (EU) 1305/2013, Art.7 din Reg. (Eu) 1303/2013 și Art. 60 din 1306/2013.

9. Sume aplicabile și rata sprijinului

[bookmark: _GoBack]Măsura face obiectul Art. 67 (1) a din Reg. (EU) 1303/2013 însă nu are încadrarea în Anexa II la Reg. (EU) 1305/2013.

Valoarea maximă a sprijinului este valoarea rămasă în cadrul măsurii. Suma disponibilă va fi menționată în documentele de accesare.”
Rata sprijinului este de:
· pentru operațiunile generatoare de venit: până la 90%;
· pentru operațiunile generatoare de venit cu utilitate publică: până la 100%;
· pentru operațiunile negeneratoare de venit: până la 100%.

10. Indicatori de monitorizare

Populație netă care beneficiază de servicii/infrastructură îmbunătățite - 500
Cheltuieli publice totale – 100.000 €

Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.

